Document ID: 32004R1808

A BIZOTTSÁG 1808/2004/EK RENDELETE
(2004. október 18.)
az azonos tulajdonságokkal rendelkező olívaolaj-termelőövezetek körülhatárolásáról szóló 2138/97/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre (1),
tekintettel az olívaolaj-termelés és a termelői szervezetek részére nyújtott támogatás odaítélése általános szabályainak megállapításáról szóló, 1984. július 17-i 2261/84/EGK tanácsi rendeletre (2) és különösen annak 19. cikkére,
mivel:
(1)
A 2261/84/EGK rendelet 18. cikke előírja, hogy az olajbogyó- és olívaolaj-hozamokat azonos tulajdonságokkal rendelkező olívaolaj-termelőövezetek szerint kell meghatározni a termelő tagállamok részéről átadott adatok alapján.
(2)
A termelőövezetek kijelölése a 2138/97/EK bizottsági rendelet mellékletében szerepel (3). Igazgatási és szerkezeti okok miatt módosítani kell a 2003/2004-es gazdasági évre érvényes homogén termelőövezeteket Görögországban, Spanyolországban és Olaszországban.
(3)
Az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 2138/97/EK rendelet melléklete az alábbiak szerint módosul:
1.
Az A. pontban a „Brescia”, „Perugia”, „Lecce”, „Catanzaro” és „Messina” tartományokra vonatkozó részek helyébe az e rendelet mellékletében foglalt szövegek lépnek.
2.
A C. pont a következőképpen módosul:
a)
a „Νομός Ζακύνθου” címszó alatt szereplő „Μαχαιράδου” község a 2. körzetből a 3. körzetbe kerül;
b)
a „Νομός Ημαθίας” címszó alatt szereplő „Φυτείας” község az 1. körzetből a 2. körzetbe kerül;
c)
a „Νομός Κιλκίς” címszó alatt szereplő „Βαφειοχωρίου” község a 2. körzetből az 1. körzetbe kerül;
d)
a „Νομός Κορινθίας” címszó alatt szereplő „Κορφιώτισσας” község a 8. körzetből az 1. körzetbe kerül;
e)
a „Νομός Λασηθίου” címszó alatt szereplő
-
„Λακωνίων”, „Αγίου Ιωάννη”, „Καλαμαύκα”, „Ζήρου”, „Παπαγιαννάδων”, „Χανδρών”, „Λιθίνων”, „Ορεινού”, „Πεύκων”, „Σχινοκαψάλων”, „Χρυσοπηγής”, „Αγίου Γεωργίου”, „Κατσιδονίου”, „Μαρωνιάς”, „Πισκοκεφάλου”, „Σητείας”, „Αγίου Στεφάνου”, „Σταυροχωρίου”, „Σταυρωμένου” és „Προυσσού” községek a 2. körzetből az 1. körzetbe kerülnek,
-
„Μεσελέρων” és „Πρίνων” községek az 1. körzetből a 2. körzetbe kerülnek, valamint
-
„Αγίου Σπυρίδωνα” község az 1. körzetbe kerül;
f)
a „Νομός Πρέβεζας” címszó alatt szereplő „Ριζών” község a 2. körzetből a 7. körzetbe kerül.
3.
A D. pontban a „Communidad autónoma: Aragón” címszó alatt szereplő „Teruel” tartomány 4. körzete „La Portellada” településsel egészül ki.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
2003. november 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 18-án.

Labels: 18
17
6